CELEX: 62015FN0078
Language: lv
Date: 2015-05-18 00:00:00
Title: Lieta F-78/15: Prasība, kas celta 2015. gada 18. maijā – ZZ u.c./BEI

24.8.2015   
            
            
               LV
            
            
               Eiropas Savienības Oficiālais Vēstnesis
            
            
               C 279/56
            
         Prasība, kas celta 2015. gada 18. maijā – ZZ u.c./BEI
   
   (Lieta F-78/15)
   (2015/C 279/72)
   Tiesvedības valoda – franču
   
      Lietas dalībnieki
   
   
      Prasītāji: ZZ u.c. (pārstāvis – L. Levi, advokāts)
   
      Atbildētāja: Eiropas Investīciju banka (EIB)
   
      Strīda priekšmets un apraksts
   
   Pirmkārt, prasība atcelt 2015. gada februāra algas paziņojumos ietvertos lēmumus ierobežot ikgadējo algu pielāgošanu 2015. gadā līdz 1,2 % un atcelt iepriekšējos algas paziņojumus, kā arī, ciktāl nepieciešams, informatīvās piezīmes, ko atbildētāja bija nosūtījusi prasītājiem 2015. gada 6. un 10. februārī. Otrkārt, piespriest EIB samaksāt atlīdzību par, iespējams, nodarītajiem materiālajiem zaudējumiem un morālo kaitējumu
   
      Prasītāju prasījumi:
   
   
               —
            
            
               atzīt šo prasību par pieņemamu un pamatotu, tostarp, tajā ietverto iebildi par prettiesiskumu;
            
         
               —
            
            
               līdz ar to:
               
                           —
                        
                        
                           atcelt prasītāju 2015. gada februāra algas paziņojumos ietverto lēmumu, proti, lēmumu ierobežot ikgadējo algu pielāgošanu 2015. gadā līdz 1,2 %, un līdz ar to atcelt līdzīgus iepriekšējos algas paziņojumos ietvertos lēmumus, kā arī, ciktāl nepieciešams, atcelt informatīvās piezīmes, ko atbildētāja bija nosūtījusi prasītājiem 2015. gada 6. un 10. februārī;
                        
                     
         
               —
            
            
               līdz ar to, piespriest atbildētajai:
               
                           —
                        
                        
                           samaksāt katram prasītājam kā atlīdzību par materiālajiem zaudējumiem (i) algas starpību, kas atbilst ikgadējai algu pielāgošanai 2015. gadā, proti, palielinājumu par 0,4 % par laikposmu no 2015. gada 1. janvāra līdz 2015. gada 31. decembrim; (ii) algas starpību, kas atbilst sekām, kas izriet no ikgadējās algu pielāgošanas 1,2 % apmērā piemērošanas 2015. gadā, no to algu summas, kas tiks izmaksāta no 2016. gada janvāra; (iii) nokavējuma procentus no algu starpības, kas jāmaksā, līdz maksājamās summas tikt samaksātas pilnībā, nokavējuma procentu likmi aprēķinot, pamatojoties uz Eiropas Centrālās bankas noteikto likmi galvenajām refinansēšanas operācijām, kas piemērojama attiecīgajā laikposmā, pieskaitot trīs punktus, un (iv) zaudējumus par pirktspējas samazināšanos, kas provizoriski katram prasītājam noteikti EUR 30  000 apmērā;
                        
                     
                           —
                        
                        
                           piespriest samaksāt katram prasītajam EUR 1  000 kā atlīdzību par morālo kaitējumu;
                        
                     
         
               —
            
            
               piespriest EIB atlīdzināt visus tiesāšanās izdevumus.